Служыўшы з 1987 па 1989 год у Савецкай Арміі, я заспеў перыяд яе поўнай дэградацыі, што папярэднічаў распаду імперыі камуністаў. Краіна з такой арміяй проста абавязана была разваліцца. Народы, гвалтам сабраныя ў яе, на той час ужо моцна ненавідзелі адзін аднаго. Што асабліва было прыкметна ў войску, калі людзей прымусова гналі на чужыя тэрыторыі жыць па чужых правілах у чужым культурным атачэнні.